CELEX: 62021TN0765
Language: mt
Date: 2021-12-07 00:00:00
Title: Kawża T-765/21: Rikors ippreżentat fis-7 ta’ Diċembru 2021 – Imdea Materiales vs Il-Kummissjoni

14.2.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 73/50
            
         
      Rikors ippreżentat fis-7 ta’ Diċembru 2021 – Imdea Materiales vs Il-Kummissjoni
      (Kawża T-765/21)
      (2022/C 73/64)
      Lingwa tal-kawża: l-Ispanjol
      
         Partijiet
      
      
         Rikorrent: Fundación Imdea Materiales (Madrid, Spanja) (rappreżentanti: P. Suárez Fernández, J. Salinas Casado u Z. Marcos Vaquero, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tiddikjara n-nuqqas ta’ osservanza mill-Kummissjoni Ewropea tal-Artikolu II.22.5 tal-Kundizzjonijiet Ġenerali tal-Kuntratt, imsejħa “FP7 Grant Agreement – Annex II General Conditions”, u, għaldaqstant, treġġa’ lura l-proċedura għall-mument tat-tressiq ta’ argumenti quddiem il-Kummissjoni.
               
            
                  —
               
               
                  tiddikjara l-ineżistenza tan-nuqqas ta’ osservanza tal-kundizzjonijiet kuntrattwali mill-IMDEA [Fundación Imdea Materiales] u, għaldaqstant, tirrendi mingħajr effett il-miżuri ta’ rkupru u ta’ kumpens għad-danni imposti.
               
            
                  —
               
               
                  sussidjarjament, b’applikazzjoni tal-prinċipju ta’ proporzjonalità, tikkalkola mill-ġdid l-ammont li l-Kummissjoni għandha tirkupra.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka tliet motivi.
      
                  1.
               
               
                  L-ewwel motiv ibbażat fuq ksur mill-Kummissjoni tal-Artikolu II.22.5 tal-Kundizzjonijiet Ġenerali, minħabba r-rifjut ta’ aċċess għad-dokumentazzjoni u għall-informazzjoni pprovduta lill-IMDEA, li ma setgħetx tittieħed inkunsiderazzjoni fil-mument tat-tressiq tal-argumenti.
               
            
                  2.
               
               
                  It-tieni motiv ibbażat fuq ir-realtà tal-ispejjeż iddikjarati lill-Kummissjoni mill-IMDEA relatati mar-riċerkaturi li fformaw parti mill-Proġett Compose3, b’rabta mal-Artikoli II.14 u II.15 tal-Kundizzjonijiet Ġenerali.
                  
                              —
                           
                           
                              F’dan ir-rigward, qegħdin jiġu prodotti numru ta’ provi li l-evalwazzjoni flimkien tagħhom tippermetti li jiġi konkluż li l-ispejjeż kienu veri.
                           
                        
            
                  3.
               
               
                  It-tielet motiv ibbażat fuq ksur tal-Artikolu II.22.6 tal-Kundizzjonijiet Ġenerali minħabba l-ksur tal-prinċipju ta’ proporzjonalità, inkwantu l-Kummissjoni ma wettqet ebda bbilanċjar tal-miżuri punittivi imposti.